Δημοσίευση αίτησης για έγκριση τροποποίησης των προδιαγραφών προϊόντος, η οποία δεν είναι ήσσονος σημασίας, σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων

(2022/C 252/10)

Η παρούσα δημοσίευση παρέχει το δικαίωμα ένστασης κατά της αίτησης τροποποίησης σύμφωνα με το άρθρο 51 του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου (1), εντός τριών μηνών από την ημερομηνία της παρούσας δημοσίευσης.

ΑΙΤΗΣΗ ΓΙΑ ΕΓΚΡΙΣΗ ΤΡΟΠΟΠΟΙΗΣΗΣ ΤΩΝ ΠΡΟΔΙΑΓΡΑΦΩΝ ΠΡΟΪΟΝΤΟΣ ΠΡΟΣΤΑΤΕΥΟΜΕΝΗΣ ΟΝΟΜΑΣΙΑΣ ΠΡΟΕΛΕΥΣΗΣ / ΠΡΟΣΤΑΤΕΥΟΜΕΝΗΣ ΓΕΩΓΡΑΦΙΚΗΣ ΕΝΔΕΙΞΗΣ Η ΟΠΟΙΑ ΔΕΝ ΕΙΝΑΙ ΗΣΣΟΝΟΣ ΣΗΜΑΣΙΑΣ

Αίτηση για έγκριση τροποποίησης σύμφωνα με το άρθρο 53 παράγραφος 2 πρώτο εδάφιο του κανονισμού (ΕΕ) αριθ. 1151/2012

«Carne Barrosã»

Αριθ. ΕΕ: PDO-PT-0239-AM01 – 1.3.2019

ΠΟΠ (X) ΠΓΕ ( )

1. Αιτουσα ομαδα και εννομο συμφερον

Αιτούσα ομάδα

Έννομο συμφέρον

Η CAPOLIB είναι η αρμόδια ομάδα για την αρχική αίτηση καταχώρισης.

2. Κρατος μελος ή τριτη χωρα

Πορτογαλία

3. Κεφαλαιο των προδιαγραφων προϊοντος που αφορα/-ουν η/οι τροποποιηση/-εις

4. Τυπος τροποποιησης/-εων

5. Τροποποιηση/-εις

Ονομασία του προϊόντος

Τροποποίηση

Τροποποίηση 1

Αιτιολογία

Επικαιροποιείται η έκφραση η οποία χρησιμοποιείται για την περιγραφή του προϊόντος («Carne de Bovino Barrosão»), λαμβάνοντας υπόψη την ονομασία η οποία καταχωρίστηκε τελικά («Carne Barrosã»).

Προηγούμενη διατύπωση: «Carne de Bovino Barrosão»

Νέα διατύπωση: «Carne Barrosã»

Περιγραφή του προϊόντος

Τροποποίηση

Τροποποίηση 2

Αιτιολογία

Βελτιώνεται η περιγραφή του προϊόντος, με σύνοψη σε μια ενιαία παράγραφο των πληροφοριών οι οποίες βρίσκονται διάσπαρτες στις υπάρχουσες προδιαγραφές. Η λέξη «κατεψυγμένα» απαλείφεται, καθώς σκοπός είναι να καταστεί δυνατή η μελλοντική κατάψυξη. Η αναφορά στο ζωοτεχνικό μητρώο επικαιροποιείται, καθώς πλέον είναι γνωστό ως ιδρυτικό μητρώο. Οι αναφορές στους τύπους εμπορικής παρουσίασης διαγράφονται από την περιγραφή του προϊόντος, καθώς έχει προστεθεί ειδικό κεφάλαιο αφιερωμένο στον σκοπό αυτό.

Προηγούμενη διατύπωση:

Νέα διατύπωση: «Με τον όρο “CARNE BARROSÃ” νοείται το κρέας το οποίο προέρχεται από ζώα της φυλής Barrosã τα οποία είναι εγγεγραμμένα στο ιδρυτικό μητρώο ή το βιβλίο αναπαραγωγής της φυλής και τα οποία έχουν γεννηθεί και εκτραφεί στη γεωγραφική περιοχή που ορίζεται σύμφωνα με τις παρούσες προδιαγραφές.»

Τροποποίηση

Τροποποίηση 3

Αιτιολογία

Το ανώτατο όριο βάρους για την ηλικιακή ομάδα «vitela» («μοσχαρίσιο κρέας») απαλείφεται προκειμένου να απλουστευθούν οι έλεγχοι στο προϊόν, δεδομένου ότι σύμφωνα με τον κανονισμό (ΕΚ) αριθ. 700/2007 του Συμβουλίου, της 11ης Ιουνίου 2007, το βάρος των ζώων κατά τη σφαγή φαίνεται να έχει μικρότερη σημασία για τον χαρακτηρισμό του κρέατος που προέρχεται από αυτά.

Προηγούμενη διατύπωση:

Νέα διατύπωση:

Τροποποίηση

Τροποποίηση 4

Αιτιολογία

Δημιουργείται χωριστή ηλικιακή ομάδα «vitelão» («νεαρός μόσχος») [περιλαμβάνεται επί του παρόντος στην ηλικιακή ομάδα «novilho» («ταυρίδιο/δαμαλίδα»)] σύμφωνα με το παράρτημα VII του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013.

Προηγούμενη διατύπωση:

Νέα διατύπωση:

Βλ. αιτιολόγηση για την τροποποίηση 3

Τροποποίηση

Τροποποίηση 5

Αιτιολογία

Το ανώτατο όριο των τεσσάρων ετών στην ηλικιακή ομάδα «vaca» («αγελάδα») απαλείφεται, γεγονός που θα επιτρέψει την κάλυψη των νέων προτιμήσεων της αγοράς, όπου υπάρχει αυξανόμενη ζήτηση για κρέας από μεγαλύτερης ηλικίας ζώα. Η επισήμανση αναφέρει πάντα την κατηγορία κρέατος, η οποία εν προκειμένω είναι «αγελάδα». Τα οργανοληπτικά χαρακτηριστικά του κρέατος βελτιώνονται με την πάροδο των ετών. Στις προηγούμενες προδιαγραφές προϊόντος, το ηλικιακό όριο των 4 ετών για την εν λόγω κατηγορία καθορίστηκε σε εμπειρική βάση χωρίς τεχνική αιτιολόγηση, αλλά και επειδή το ποσοστό αντικατάστασης των κοπαδιών με νέα ζώα ήταν πολύ χαμηλό. Πράγματι, ο αριθμός βοοειδών της φυλής Barrosã ήταν επικίνδυνα χαμηλός και μάλιστα στα πρόθυρα της εξαφάνισης. Για τον ίδιο λόγο, η ζωοτεχνική αξία και η ποιότητα των σφαγίων ήταν κατά μέσο όρο πολύ χαμηλές τη δεκαετία του 1990.

Οι βελτιώσεις που επιτεύχθηκαν στα ζώα, ειδικά λόγω της χρήσης τεχνητής γονιμοποίησης, είχαν ως αποτέλεσμα τη σημαντική βελτίωση της ζωοτεχνικής αξίας των ζώων και της διάπλασης των σφαγίων. Αυτό σημαίνει ότι η αξία του κρέατος από τα μεγαλύτερα σε ηλικία ζώα είναι πλέον πολύ υψηλότερη.

Αυτοί οι παράγοντες έχουν οδηγήσει σε πολύ μεγαλύτερη εναλλαγή στα κοπάδια καθώς η μέση διάρκεια της περιόδου παραγωγικότητας είναι μικρότερη και η σφαγή ζώων με κρέας σε άριστη κατάσταση είναι πολύ συχνότερη.

Παράλληλα, υπήρξε επίσης σημαντική ζήτηση από τους καταναλωτές για το κρέας αυτών των ζώων, καθώς τα οργανοληπτικά χαρακτηριστικά του είναι εξαιρετικά και ιδιαίτερης αξίας. Σε αυτήν την περίπτωση, δεν θα είχε νόημα ο περιορισμός της ηλικίας των ζώων τα οποία διατίθενται στην αγορά στην κατηγορία «vaca» στα 4 έτη. Τα κρέατα των ζώων ηλικίας άνω των τριών ετών τα οποία έχουν ήδη ολοκληρώσει την ανάπτυξή τους και έχουν πλήρως ώριμα οργανικά συστήματα (νευρικό σύστημα, σκελετό, μύες και δέρμα) έχουν τα ίδια χαρακτηριστικά, ανεξάρτητα από την ηλικία τους. Όπως εξηγήθηκε προηγουμένως, τα κρέατα αυτά είναι πιο σκούρα με πιο σκούρο, πιο κιτρινισμένο λίπος. Είναι λιγότερο χυμώδη και τρυφερά αλλά με πιο δυνατή, πιο έντονη γεύση και άρωμα. Δεδομένης της διατροφής και των μεθόδων καλλιέργειας που περιγράφηκαν παραπάνω, η μεταβλητότητα (η οποία υπάρχει εκ φύσεως και η έντασή της αυξάνεται ελαφρώς με την ηλικία) δεν είναι σημαντική σε βαθμό που να δικαιολογεί την περαιτέρω κατάτμηση σε πρόσθετες κατηγορίες κατανάλωσης, οι οποίες θα προκαλούσαν σύγχυση σε διανομείς και καταναλωτές, καθώς έχει καθιερωθεί σαφέστατα, όσον αφορά την αγορά, ότι το κρέας στην κατηγορία «vaca» προέρχεται από ζώα ηλικίας άνω των 3 ετών.

Είναι επίσης απαραίτητο να βελτιωθεί η περιγραφή των διακριτικών χαρακτηριστικών του κρέατος «vaca», σύμφωνα με το ενιαίο έγγραφο.

Προηγούμενη διατύπωση: Σφάγια της κατηγορίας η οποία ορίζεται στο σχετικό εδάφιο του προηγούμενου σημείου, ηλικίας μεταξύ τριών και τεσσάρων ετών και με ελάχιστο βάρος 130 kg. Το κρέας είναι σκούρο κόκκινο και το λίπος έχει υπόλευκο χρώμα. Παρόλο που το κρέας δεν είναι τόσο τρυφερό, είναι εξίσου χυμώδες και νόστιμο.

Νέα διατύπωση: Το κρέας της κατηγορίας «VACA» προέρχεται από ζώα και των δύο φύλων ηλικίας άνω των 3 ετών κατά τη σφαγή, με ελάχιστο βάρος 130 kg. Το κρέας έχει σκούρο κόκκινο χρώμα. Το λίπος έχει υπόλευκο χρώμα και συχνά πιο κιτρινισμένο τόνο στην περίπτωση των μεγαλύτερων σε ηλικία ζώων. Τα χαρακτηριστικά της κατηγορίας κρέατος «novilho» είναι ακόμη πιο έντονα στο κρέας της κατηγορίας «vaca». Είναι ελαφρώς λιγότερο τρυφερό και χυμώδες αλλά έχει πιο έντονη και χλοώδη γεύση μακράς διαρκείας. Λόγω του λίπους που υπάρχει μέσα στις μυϊκές ίνες, η αίσθηση της χυμώδους γεύσης είναι πολύ πιο έντονη στο τέλος της φάσης της μάσησης. Η γεύση του λίπους είναι πιο έντονη και κρεμώδης.

Τροποποίηση

Τροποποίηση 6

Αιτιολογία

Οι αναφορές στις κλάσεις διάπλασης και κατάστασης πάχυνσης απαλείφονται. Η παρούσα τροποποίηση έχει σκοπό να ευθυγραμμίσει το κριτήριο αποδοχής του σφαγίου με τις νέες τάσεις και προτιμήσεις των καταναλωτών, λαμβάνοντας υπόψη τις τεχνολογικές διαδικασίες οι οποίες διατίθενται επί του παρόντος και καθιστώντας δυνατή τη διαφοροποιημένη χρήση και την ενίσχυση του εν λόγω κρέατος.

Προηγούμενη διατύπωση:

Νέα διατύπωση: (απαλείφεται)

Ο παράγοντας αυτός συμβάλλει στην εγγύηση υψηλότερης ποιότητας και ενισχύει την εμπιστοσύνη των καταναλωτών.

Το κρέας της κατηγορίας Ρ με περιεκτικότητα σε λιπαρά 5 χρησιμοποιείται μόνο για την παρασκευή μπιφτεκιών, κεφτέδων, κιμά, πατέ και παρόμοιων προϊόντων.

Αυτό με τη σειρά του επιτρέπει αυστηρότερη επιλογή του κρέατος, το οποίο πωλείται στη φυσική ή ανεπεξέργαστη μορφή του.

Τροποποίηση

Τροποποίηση 7

Αιτιολογία

Η αναφορά στην ταξινόμηση των τεμαχίων κρέατος απαλείφεται, καθώς πρόκειται για γενικές πληροφορίες χωρίς συγκεκριμένα χαρακτηριστικά τα οποία να σχετίζονται με το «CARNE BARROSÃ».

Προηγούμενη διατύπωση: «Για όλες τις προαναφερθείσες κατηγορίες, θα ισχύσει η ακόλουθη ταξινόμηση σε σχέση με τα τεμάχια κρέατος: — Πρόσθετα: Φιλέτο, κόντρα φιλέτο· — Κατηγορία 1: Στρογγυλό, κόντρα μπριζόλα, κιλότο, τρανς, κότσι, ουρά στρογγυλού, σπάλα (εκλεκτά τεμάχια)· — Κατηγορία 2: Άλλα τεμάχια της σπάλας, νουά, το μέσον του στήθους· ελιά, τεμάχια μπροστινών τετάρτων που ονομάζονται “αυστραλιανά”, τμήμα της σπάλας κοντά στο ποντίκι, κότσι των εμπρόσθιων και οπίσθιων άκρων· — Κατηγορία 3: Στήθος, χτένι, στηθοπλευρές, ουρά.»

Νέα διατύπωση: (απαλείφεται)

Γεωγραφική περιοχή

Τροποποίηση

Τροποποίηση 8

Αιτιολογία

Η διοικητική οριοθέτηση της γεωγραφικής περιοχής επικαιροποιείται, χωρίς να πραγματοποιούνται αλλαγές στην ίδια τη γεωγραφική περιοχή. Δεδομένου ότι ένα μεγάλο μέρος της περιοχής, η οποία αποτελεί πλέον τον δήμο Vizela (όπως ιδρύθηκε το 1998 με την έκδοση του νόμου αριθ. 93/98 της 1ης Σεπτεμβρίου 1998), έχει διαχωριστεί από τους δήμους Guimarães και Felgueiras, ο κατάλογος των δήμων οι οποίοι εμπίπτουν στη γεωγραφική περιοχή επικαιροποιείται και πλέον περιλαμβάνει τον δήμο Vizela (με εξαίρεση την κοινότητα Santa Eulália, καθώς έχει διαχωριστεί από τον δήμο Lousada, ο οποίος δεν αποτελεί μέρος της γεωγραφικής περιοχής).

Προηγούμενη διατύπωση: «Η γεωγραφική περιοχή (...) περιορίζεται στους δήμους (...) Guimarães, (...) Felgueiras (...)»

Νέα διατύπωση: «Η γεωγραφική περιοχή (...) περιορίζεται στους δήμους (...) Guimarães, Vizela (με εξαίρεση την κοινότητα Santa Eulália), (...) Felgueiras (...)»

Απόδειξη της καταγωγής

Τροποποίηση

Τροποποίηση 9

Αιτιολογία

Λαμβάνοντας υπόψη τις τρέχουσες αυστηρές απαιτήσεις όσον αφορά την αναγνώριση των ζώων, τις δυνατότητες παρακολούθησής της και τις απαραίτητες εγγυήσεις ιχνηλασιμότητας οι οποίες πρέπει να αποδεικνύεται ότι υφίστανται στις κτηνοτροφικές εκμεταλλεύσεις, δεν δικαιολογείται η διατήρηση της απαίτησης να υπάρχουν μόνο ζώα της φυλής Barrosã σε κάθε μονάδα παραγωγής. Συνεπώς, ο εν λόγω περιορισμός αίρεται, παρόλο που η απαίτηση παρακολούθησης ολόκληρου του κοπαδιού εξακολουθεί να ισχύει.

Προηγούμενη διατύπωση: «Δεν επιτρέπεται η διατήρηση βοοειδών εκτός από τα βοοειδή της φυλής Barrosã στη μονάδα παραγωγής όπου είναι καταχωρισμένα».

Νέα διατύπωση: (απαλείφεται)

Τροποποίηση

Τροποποίηση 10

Αιτιολογία

Έχοντας υπόψη τον αυστηρό χαρακτήρα της νομοθεσίας όσον αφορά την καλή διαβίωση των ζώων, ειδικότερα όσον αφορά τις υποχρεωτικές περιόδους ανάπαυσης κατά τη μεταφορά και πριν από τη σφαγή, δεν δικαιολογείται η διατήρηση της απαίτησης να σφάζονται τα ζώα την ίδια ημέρα που φτάνουν στο σφαγείο. Συνεπώς, η εν λόγω διάταξη διαγράφεται προκειμένου να διασφαλιστεί η διατήρηση της καλής διαβίωσης των ζώων και να επιτραπεί στις επιχειρήσεις μεγαλύτερη ελευθερία στον προγραμματισμό των διαδικασιών μεταφοράς και σφαγής.

Προηγούμενη διατύπωση: «Τα ζώα τα οποία είναι επιλέξιμα για πιστοποίηση πρέπει να σφάζονται με πλήρη και αδιάλειπτη σειρά την ίδια ημέρα.»

Νέα διατύπωση: «Τα ζώα πρέπει να σφάζονται με πλήρη και αδιάλειπτη σειρά.»

Τροποποίηση

Τροποποίηση 11 (4 Απόδειξη της καταγωγής)

Αιτιολογία

Οι απαιτήσεις που προσδιορίζονται σε αυτό το τμήμα έχουν αναθεωρηθεί προκειμένου να καταργηθούν διατάξεις οι οποίες είναι παρωχημένες ή περιττές με βάση την ισχύουσα νομοθεσία ή οι οποίες θα πρέπει να αποτελούν μέρος των διαδικασιών ελέγχου και όχι των προδιαγραφών. Επικαιροποιούνται οι διατάξεις σχετικά με την καταχώριση των επιχειρήσεων, βάσει των σχετικών απαιτήσεων για τους επίσημους ελέγχους.

Προηγούμενη διατύπωση:

Νέα διατύπωση:

Τροποποίηση

Τροποποίηση 12 (4 Απόδειξη της καταγωγής)

Αιτιολογία

Οι απαιτήσεις που προσδιορίζονται σε αυτό το τμήμα έχουν αναθεωρηθεί προκειμένου να καταργηθούν διατάξεις οι οποίες είναι παρωχημένες ή περιττές με βάση την ισχύουσα νομοθεσία ή οι οποίες θα πρέπει να αποτελούν μέρος των διαδικασιών ελέγχου και όχι των προδιαγραφών. Επικαιροποιούνται οι διατάξεις σχετικά με την καταχώριση των επιχειρήσεων, βάσει των σχετικών απαιτήσεων για τους επίσημους ελέγχους.

Προηγούμενη διατύπωση:

Νέα διατύπωση:

Τροποποίηση

Τροποποίηση 13 (4 Απόδειξη της καταγωγής)

Αιτιολογία

Οι απαιτήσεις που προσδιορίζονται σε αυτό το τμήμα έχουν αναθεωρηθεί προκειμένου να καταργηθούν διατάξεις οι οποίες είναι παρωχημένες ή περιττές με βάση την ισχύουσα νομοθεσία ή οι οποίες θα πρέπει να αποτελούν μέρος των διαδικασιών ελέγχου και όχι των προδιαγραφών. Επικαιροποιούνται οι διατάξεις σχετικά με την καταχώριση των επιχειρήσεων, βάσει των σχετικών απαιτήσεων για τους επίσημους ελέγχους.

Προηγούμενη διατύπωση:

Νέα διατύπωση:

Τροποποίηση

Τροποποίηση 14 (4 Απόδειξη της καταγωγής)

Αιτιολογία

Οι απαιτήσεις που προσδιορίζονται σε αυτό το τμήμα έχουν αναθεωρηθεί προκειμένου να καταργηθούν διατάξεις οι οποίες είναι παρωχημένες ή περιττές με βάση την ισχύουσα νομοθεσία ή οι οποίες θα πρέπει να αποτελούν μέρος των διαδικασιών ελέγχου και όχι των προδιαγραφών. Επικαιροποιούνται οι διατάξεις σχετικά με την καταχώριση των επιχειρήσεων, βάσει των σχετικών απαιτήσεων για τους επίσημους ελέγχους.

Προηγούμενη διατύπωση:

Νέα διατύπωση: (απαλείφεται)

Μέθοδος παραγωγής

Τροποποίηση

Τροποποίηση 15

Αιτιολογία

Πραγματοποιείται τροποποίηση ήσσονος σημασίας στο κείμενο το οποίο περιγράφει τη διαχείριση των ζωοτροφών, προκειμένου να βελτιωθεί η προσαρμογή του στον χειρισμό νεαρών ζώων. Το παραδοσιακό σύστημα βασίζεται στην καθημερινή βοσκή των ενήλικων ζώων, εκτός εάν επικρατούν δυσμενείς καιρικές συνθήκες. Ως «ενήλικα ζώα» νοούνται τα ζώα ηλικίας άνω των 12 μηνών, δηλαδή ζώα τα οποία ταξινομούνται στις κατηγορίες ταυρίδιου και αγελάδας και τα οποία τρέφονται σε ακαλλιέργητες εκτάσεις ορεινών περιοχών.

Ωστόσο, τα νεαρά ζώα παραμένουν στην εκμετάλλευση και περιμένουν έως ότου επιστρέψουν οι μητέρες τους από τη βοσκή για να τραφούν με μητρικό γάλα. Οι λόγοι αυτού του διαφορετικού χειρισμού είναι ότι τα νεαρά ζώα δυσκολεύονται να αντιμετωπίσουν τη δριμύτητα του χειμώνα στο ύπαιθρο και να συνοδεύσουν τα κοπάδια των ενήλικων ζώων στις μεγάλες καθημερινές μετακινήσεις τους σε έλη και σε κοινόχρηστες εκτάσεις, πολλές από τις οποίες είναι δύσβατες και βρίσκονται σε λοφώδες και ανώμαλο έδαφος. Σημειωτέον ότι τα ζώα μπορούν να καλύψουν αρκετά χιλιόμετρα την ημέρα από την εκμετάλλευση έως τα βοσκοτόπια και τις κοινόχρηστες εκτάσεις και πίσω. Εάν τα νεαρά ζώα επρόκειτο να συνοδεύσουν τους γονείς τους σε αυτές τις διαδρομές, η ποιότητα του κρέατός τους θα έφθινε σημαντικά, κυρίως όσον αφορά τη χαρακτηριστική και πολύτιμη τρυφερή υφή του.

Προηγούμενη διατύπωση: «Τα ζώα θα φυλάσσονται πάντοτε σε υπόστεγα, μόνο για ορισμένες ημέρες κατά τη διάρκεια του χειμώνα, όταν η κακοκαιρία δεν επιτρέπει τη μετακίνησή τους σε βοσκότοπους.»

Νέα διατύπωση: «Τα ενήλικα ζώα θα φυλάσσονται πάντοτε σε υπόστεγα, μόνο για ορισμένες ημέρες κατά τη διάρκεια του χειμώνα, όταν η κακοκαιρία δεν επιτρέπει τη μετακίνησή τους σε βοσκότοπους.»

Τροποποίηση

Τροποποίηση 16

Αιτιολογία

Το κείμενο το οποίο αφορά την αναπαραγωγή απαλείφεται, δεδομένου ότι επί του παρόντος το πιο σημαντικό κριτήριο για τον προσδιορισμό της ιδανικής στιγμής είναι το βάρος και η σωματική διάπλαση και όχι η ηλικία. Επιπλέον, το εν λόγω κείμενο περιορίζεται στην περιγραφή της συνήθους πρακτικής και η μη συμμόρφωση δεν έχει συνέπειες στην πιστοποίηση του κρέατος από τη μητέρα ή το νεαρό ζώο.

Προηγούμενη διατύπωση: «Οι δαμαλίτσες θα καλύπτονται για πρώτη φορά σε ηλικία μεταξύ 18 και 24 μηνών.»

Νέα διατύπωση: (απαλείφεται)

Τροποποίηση

Τροποποίηση 17

Αιτιολογία

Ο ενδεικτικός κατάλογος των προϊόντων που θα μπορούσαν να επηρεάσουν τον φυσιολογικό ρυθμό ανάπτυξης των ζώων διαγράφεται προκειμένου να επεκταθεί το εύρος της απαγόρευσης χρήσης τους.

Προηγούμενη διατύπωση: «Η χρήση προϊόντων τα οποία ενδέχεται να επηρεάσουν τον φυσιολογικό ρυθμό ανάπτυξης των ζώων, όπως εμπορικώς διαθέσιμα συμπυκνώματα, ορμόνες, αντιβιοτικά και σουλφαμίδια, απαγορεύεται σε κάθε περίπτωση.»

Νέα διατύπωση: «Η χρήση προϊόντων τα οποία ενδέχεται να επηρεάσουν τον φυσιολογικό ρυθμό ανάπτυξης των ζώων απαγορεύεται σε κάθε περίπτωση.»

Τροποποίηση

Τροποποίηση 18

Αιτιολογία

Σε περίπτωση ελλείψεων ζωοτροφών, κυρίως εκείνων που προκύπτουν από την κλιματική αλλαγή και τη μείωση της γεωργικής δραστηριότητας στην περιοχή, μπορεί να καταστεί αναγκαία η προσφυγή σε προμήθεια ζωοτροφών εκτός της γεωγραφικής περιοχής, σύμφωνα με τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου και τις διατάξεις του κατ’ εξουσιοδότηση κανονισμού (ΕΕ) αριθ. 664/2014 της Επιτροπής ο οποίος τον τροποποιεί, υπό την προϋπόθεση ότι τα χαρακτηριστικά του Carne Barrosã παραμένουν αμετάβλητα.

Η παρούσα τροποποίηση καθιστά επίσης δυνατή την αντιμετώπιση ελλείψεων ζωοτροφών εντός της γεωγραφικής περιοχής με ζωοτροφές οι οποίες συμμορφώνονται με τις προδιαγραφές ενός άλλου συστήματος ποιότητας (όπως η βιολογική παραγωγή) ή του συστήματος πιστοποίησης.

Προηγούμενη διατύπωση: (δεν υφίσταται)

Νέα διατύπωση: «Σε περίπτωση έλλειψης ζωοτροφών μπορούν να χρησιμοποιηθούν ζωοτροφές προερχόμενες εκτός γεωγραφικής περιοχής, υπό την προϋπόθεση ότι δεν υπερβαίνουν το 50 % του ξηρού υλικού σε ετήσια βάση και υπό την προϋπόθεση ότι το κρέας το οποίο προέρχεται από τα εν λόγω ζώα διατηρεί τα χαρακτηριστικά που απαιτούνται στις παρούσες προδιαγραφές. «Η χρήση τέτοιων ζωοτροφών πρέπει να κοινοποιείται στον φορέα ελέγχου κατά τρόπο ώστε να καθίσταται δυνατός ο έλεγχος της πηγής, των χαρακτηριστικών και των ποσοτήτων που χρησιμοποιήθηκαν ή πρόκειται να χρησιμοποιηθούν.»

Τροποποίηση

Τροποποίηση 19

Αιτιολογία

Η κατάψυξη επιτρέπεται χωρίς περιορισμούς. Πρώτον, η κατάψυξη του κρέατος αποτελεί αποδεδειγμένη διαδικασία συντήρησης ενώ η σωστή κατάψυξη και απόψυξη του κρέατος δεν μειώνει την ποιότητά του με οποιοδήποτε αντιληπτό τρόπο. Δεύτερον, αυτή η διαδικασία συντήρησης είναι θεμελιώδους σημασίας για την πώληση του «CARNE BARROSÃ» σε αγορές στις οποίες είναι αδύνατο να σταλεί νωπό κρέας λόγω της περιορισμένης διάρκειας ζωής του. Τέλος, η ανάγκη ανταπόκρισης στα τρέχοντα μοντέλα κατανάλωσης σημαίνει ότι είναι απαραίτητο οι καταναλωτές να έχουν πρόσβαση σε «CARNE BARROSÃ» το οποίο διατηρείται με κατάψυξη.

Προηγούμενη διατύπωση: «Η κατάψυξη σφαγίων, αρθρώσεων ή τμημάτων τους απαγορεύεται ρητά σε οποιοδήποτε στάδιο επεξεργασίας, εκτός των περιπτώσεων οι οποίες ορίζονται από το Ινστιτούτο Πιστοποίησης.»

Νέα διατύπωση: (απαλείφεται)

Τροποποίηση

Τροποποίηση 20

Αιτιολογία

Στο πλαίσιο των νομοθετικών εξελίξεων οι οποίες εφαρμόζονται στον τομέα, ορισμένες διατάξεις έχουν καταστεί περιττές, παρωχημένες, άνευ αντικειμένου ή ακόμη και μη συμβατές με την εν λόγω νομοθεσία και, ως εκ τούτου, πρέπει να διαγραφούν.

Προηγούμενη διατύπωση:

Νέα διατύπωση: (απαλείφεται)

Δεσμός

Τροποποίηση

Τροποποίηση 21 (κείμενο)

Αιτιολογία

Απαλείφεται τυχόν κείμενο άνευ αντικειμένου, κείμενο χωρίς κανονιστικό περιεχόμενο ή κείμενο το οποίο είναι περιττό στο πλαίσιο των ισχυόντων κανόνων οι οποίοι διέπουν τις ονομασίες προέλευσης σε επίπεδο ΕΕ.

Προηγούμενη διατύπωση:

«Τα βοοειδή της φυλής Barrosã εκτρέφονται σε ορισμένες κατά τι υποβαθμισμένες περιοχές της βόρειας Πορτογαλίας, συγκεκριμένα στο Barroso και στις ορεινές περιοχές του Entre Douro e Minho. Οι εν λόγω περιοχές αντιστοιχούν στην περιγραφή αναπτυξιακών προβλημάτων του δεύτερου και του τρίτου προτύπου, τα οποία αναφέρονται στην ανακοίνωση της Επιτροπής των Ευρωπαϊκών Κοινοτήτων, της 29ης Ιουλίου 1988, με τίτλο “The future of rural society’: areas with natural, infrastructural and structural disadvantages, with generally difficult access and depopulation due to the abandonment of the land by the native populations” (Το μέλλον του αγροτικού κόσμου: περιοχές με φυσικά μειονεκτήματα και μειονεκτήματα σε υποδομές και διάρθρωση, με γενικά δύσκολη πρόσβαση και μείωση του πληθυσμού λόγω της εγκατάλειψης της γης από τον γηγενή πληθυσμό).»